Kurér (radioapparat)

Kurér var et bærbart radioapparat produsert av den norske radiofabrikken Radionette, startet av Jan Wessel fra 1928. Den første Kurérmodellen ble lansert i 24. april 1950. 

Kurér hadde fire direkteglødete  radiorør og høyttaler med permanentmagnet. Den hadde fire bølgebånd: langbølge, mellombølge, fiskeribølge og kortbølge. Den var tenkt som en reiseradio som også kunne brukes hjemme og kunne forsynes fra både lysnettet og en batteriblokk med 90 V og 1,5 V spenninger. Vekten var 7,6 kg med batteriet.

Knapt 700 eksemplarer ble laget av modell nr. 1, som ble kalt "firkantkurér" på grunn av de skarpe hjørnene. Modell nr. 2 med runde hjørner ble produsert frem til 1958. Det ble produsert til sammen 224 000 eksemplarer og ble eksportert til over 60 land. Modell 2 ble levert i nesten 40 forskjellige farger, nyanser og mønstre.http://www.nrk.no/programmer/radio/norgesglasset/1.895997http://www.nnrm.net/Teknisk%20info/Radionette%20Kurer.htm

I 1958 kom utgaven kalt Kurér Transi som brukte transistorer og ble drevet av vanlige 1,5 V lommelyktbatterier.

 Referanser 

Kategori:Radio
Kategori:Etableringer i 1928